Tidligere på morgenen fredag var der et dødt dyr på vejen, der tvang bilisterne til at sætte farten ned. Det er nu fjernet, og trafikken glider normalt.

Opdateret klokken 6.57: Dyret er fjernet, og trafikken glider igen normalt. Du bør køre forsigtigt her til morgen ved afkørslen mellem Nørresundby C og Limfjordstunnelen på Nordjyske motorvej E45 i sydgående retning. Her ligger der et dødt dyr i venstre vejbane - så det er en god idé at nedsætte hastigheden og tage hensyn. Det oplyser Vejdirektoratet på sin hjemmeside. Vejhjælp er tilkaldt. .